มื้อนี้อยากกินข้าวต้ม แต่ไม่ได้ตั้งใจจะมาร้านนี้ 
เผอิญร้านที่จะแวะดันปิดร้าน หวยเลยมาออกที่ร้านนี้ เคยมากินอยู่บ่อย ๆ นานแล้วแต่ช่วงหลังมานี้ไม่ได้มาเลย เพราะยิ่งมากินก็ยิ่งแพงเหมือนกินในห้างเลย 

การเดินทาง
หากมาจากถนน สุขุมวิท เลี้ยวขวามาทางอ่างศิลา วิ่งตรงมาผ่านไฟแดง ร้านอยู่ขวามือ ก่อนถึงตลาดเก่าอ่างศิลา

เมนูที่ร้าน มีทั้งข้าวต้ม / ก๋วยจั๊บ / เกาเหลา ลวกจิ้ม ปลา กุ้ง หมึก หอยนางรม หอยทอด ผัดไทย

เมนูที่สั่ง
: ข้าวต้มปลา 70 บาท
: ข้าวต้มปลา + กุ้ง 100 บาท ( มีปลา 2 ชิ้น กุ้ง 2 ตัว )
ปลาชิ้นใหญ่ กุ้งตัวใหญ่ สดดี  แต่ใส่มาน้อยจัง รสชาติ ก็ธรรมดาทั่วไป 
: หอยทอด 70 บาท
เป็นแป้งนิ่ม รสชาติก็ธรรมดา ทานกับซอสพริกศรีราชาช่วยเพิ่มรสชาติดี

รู้สึกว่า ถ้าหิวกินแล้วจะไม่อิ่ม มันน้อย แพงด้วย ไม่ค่อยคุ้ม